text: Stjal fars bil
  31 marts 2010 kl. 06.25
  En ung mand fra Varde på bare 15 år lånte i nat sin fars bil for at kunne mødes med kæresten.
  Man må ikke låne fars bil, hvis man ikke har noget kørekort. Heller ikke selvom det drejer sig om et vigtigt stævnemøde. Det fandt en 15-årig dreng ud af i nat, da han omkring klokken halv et blev opdaget af en vægter, der fandt ham noget mistænksom som fører af en bil.
  Politiet blev tilkaldt, og de returnerede drengen til hans værge, der blev orienteret om den "lånte" bil. Den unge bilist vil nu blive sigtet for at have kørt bil uden kørekort, oplyser vagthavende ved Syd- og Sønderjyllands Politi.
  